
          Bucureşti, 15 septembrie 2026
                           Nr.7c-8/553
PLx 563/2026
AVIZ
asupra Propunerii legislative pentru stabilirea indicelui privind potenţialul de reparare al echipamentelor electrice sau electronice
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere şi avizare cu Propunerea legislativa pentru stabilirea indicelui privind potenţialul de reparare al echipamentelor electrice sau electronice din 8 septembrie 2026 și înregistrata cu nr. 7c-8/442 din 08.09.2026.
Propunerea legislativă are ca obiect de reglementare stabilirea cadrului legal pentru utilizarea etichetelor referitoare la indicele privind potenţialul de reparare al echipamentelor electrice sau electronice. Astfel, producătorii şi reprezentanţii autorizaţi ai acestora, respectiv importatorii sau achizitorii intracomunitari, după caz, vor stabili pentru echipamentele electrice sau electronice, pe care le introduc pe piaţă, indicele de posibilitate de reparare sau indicele privind potenţialul de reparare şi parametrii care au permis stabilirea acestuia. Totodată, se introduc contravenţii şi se stabilesc sancţiunile aplicabile pentru nerespectarea obligaţiilor prevăzute, iar constatarea contravenţiilor şi aplicarea sancţiunilor vor fi făcute de reprezentanţii împuterniciţi ai Autorităţii Naţionale pentru Protecţia Consumatorilor.

Senatul, în calitate de primă Cameră sesizată, a respins propunerea legislativă în ședința din 02.09.2026.
Potrivit prevederilor art.62 din Regulamentul Camerei Deputaţilor, republicat, Comisia pentru mediu şi echilibru ecologic a dezbătut proiectul de lege în şedinţa din data de 15 septembrie 2026.
În urma dezbaterilor, membrii comisiei au hotărât, cu majoritate de voturi, avizarea FAVORABILA a propunerii legislative pentru stabilirea indicelui privind potenţialul de reparare al echipamentelor electrice sau electronice.
Prin obiectul de reglementare şi conţinutul său, propunerea legislativă face parte din categoria legilor ordinare.
În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 
Președinte
Adrian Giurgiu

Consilier parlamentar,

